钦定古今图书集成/历象汇编/庶征典/第104卷 > 隋
## 钦定古今图书集成/历象汇编/庶征典/第104卷 > 隋

### 文帝开皇二十年大风雪

按：《隋书文帝本纪》：“开皇二十年十一月戊子，京师大
风雪。”

### 炀帝大业五年六月风霰

按：《隋书炀帝本纪》：“大业五年六月，围吐谷浑主。癸卯，
经大斗拔谷，山路隘险，鱼贯而出，风霰晦冥，与从官
相失，士卒冻死者大半。”

《大业》八年，大寒。

按《隋书炀帝本纪》不载。　按《五行志》，“八年帝亲征高
丽，六军冻死者十八九。”